Η επίδραση των βαρέων μετάλλων (Cd, Ni, Pb) στη δράση των μυκορριζών.
Creators: name: Μπαλτζώη, Πηνελόπη Αθανασίου
Publisher: name: Aristotle University of Thessaloniki
Year: 2007
Subjects: Μυκκόριζα
Βαριά μέταλλα
Cd, Ni, Pb
Συσσωματώματα
Mychorrhizal
Heavy metal
Soil aggragate

description: Από τη διεξαγωγή του πειράματος και τη συζήτηση που έγινε παραπάνω μπορούμε να καταλήξουμε στα παρακάτω συμπεράσματα:1. Όσον αφορά την επίδραση των τριών βαρειών μετάλλων στη μικροβιακή βιομάζα των δύο εδαφών, προέκυψε ότι στο έδαφος της Κερασιάς η προσθήκη των μετάλλων προκάλεσε μείωση της μικροβιακής βιομάζας C και Ν. Αντίθετα, στο έδαφος της Γαλάτιστας, ο εμπλουτισμός με μέταλλα αύξησε τη μικροβιακή βιομάζα C και Ν. Από το προσδιορισμό του μικροβιακού λόγου C/Ν προέκυψε ότι στο έδαφος της Γαλάτιστας υπερτερούσαν οι μύκητες. Η παρουσία των βαρειών μετάλλων προκάλεσε αύξηση του λόγου C/Ν στο έδαφος της Κερασιάς και μείωση του λόγου αυτού στο έδαφος της Γαλάτιστας. 2. Όσον αφορά τη ΣΣ % των δύο εδαφών, πριν τη σπορά των φυτών, προέκυψε ότι για το έδαφος της Κερασιάς, ο εμπλουτισμός με τα τρία βαριά μέταλλα προκάλεσε σημαντική αύξηση της ΣΣ %, ενώ στο έδαφος της Γαλάτιστας προκάλεσε σημαντική μείωση της ΣΣ %. Η ανάπτυξη των δύο φυτών στο έδαφος της Κερασιάς προκάλεσε μείωση της ΣΣ %. Όμοια και στο έδαφος της Γαλάτιστας η ανάπτυξη του Lollium perrene μείωσε τη ΣΣ % του εδάφους. Και στα δύο εδάφη, ο εμβολιασμός των φυτών με το μύκητα Glomus mosseae δε μετέβαλλε τη ΣΣ % των δύο εδαφών. Όσον αφορά τη διασπορά της αργίλου, ο εμπλουτισμός των εδαφών με τα τρία υπό μελέτη μέταλλα δε προκάλεσε μεταβολή της Τα και Τμ στα δύο εδάφη. Η απολύμανση όμως των εδαφών προκάλεσε σημαντική αύξηση της Τα στις μεταχειρίσεις όπου είχαμε την ανάπτυξη του Lollium perrene. Η παρουσία του μύκητα Glomus mosseae μείωσε τα ποσοστά της Τα και Τμ στις μεταχειρίσεις όπου είχαμε ανάπτυξη φυτού. 3. Όσον αφορά τη βιομάζα των φυτών, η προσθήκη των βαρειών μετάλλων μείωσε σημαντικά τη φυτομάζα του Allium cepa στο έδαφος της Κερασιάς. Το Lollium perrene αποδείχτηκε πιο ανθεκτικό στις υψηλές συγκεντρώσεις βαρειών μετάλλων και δε παρατηρήθηκε σημαντική μείωση της παραγόμενης φυτομάζας του. Στις μεταχειρίσεις των μαρτύρων είχαμε αύξηση της φυτομάζας και των δύο φυτών. Η παρουσία του μύκητα Glomus mosseae προκάλεσε μια στατιστικά σημαντική μείωση της παραγόμενης φυτομάζας των δύο φυτών και στα δύο εδάφη. 4. Όσον αφορά τις συγκεντρώσεις των βαρειών μετάλλων στο υπέργειο τμήμα των φυτών, προέκυψε ότι στο Lollium perrene, το μέταλλο με τη μεγαλύτερη συγκέντρωση ήταν το Ni, ακολούθησε ο Pb και τελευταίο το Cd. Στη φυτομάζα του Allium cepa το μέταλλο με την υψηλότερη συγκέντρωση ήταν το Ni και στη συνέχεια το Cd ενώ δε βρέθηκαν ποσότητες Pb. Βρέθηκε ότι οι συγκεντρώσεις Cd, Ni και Pb στο υπέργειο τμήμα των φυτών είχαν στενή στατιστική σχέση με τις αντίστοιχες συγκεντρώσεις τους στο έδαφος. Διαπιστώθηκε επίσης ότι οι μεταχειρίσεις των μαρτύρων είχαν μικρότερες συγκεντρώσεις βαρειών μετάλλων στη φυτομάζα από τις αντίστοιχες μεταχειρίσεις των φυσικών εδαφών. Επιπλέον, η παρουσία μυκορριζικού μύκητα αύξησε τη πρόσληψη των τριών μετάλλων από τα φυτά ενώ η εφαρμογή του Glomus mosseae σε απολυμασμένα εδάφη εμπλουτισμένα με Cd, μείωσε τη πρόσληψη του Cd στα φυτά. Τέλος όσον αφορά τις συγκεντρώσεις των τριών μετάλλων στο ριζικό σύστημα των φυτών προέκυψε ότι αυτές στο σύνολό τους ήταν μεγαλύτερες από τις αντίστοιχες συγκεντρώσεις της φυτομάζας. Η αύξηση των συγκεντρώσεων των βαρειών μετάλλων στο έδαφος προκάλεσε στατιστικά σημαντική αύξηση της συγκέντρωσης των τριών μετάλλων στο ριζικό σύστημα. Αυτή η αύξηση των συγκεντρώσεων συμφωνεί με τις παρατηρήσεις που έγιναν για τη συγκέντρωση των μετάλλων στο υπέργειο τμήμα των φυτών. Παρατηρήθηκε επίσης ότι στις εμβολιασμένες με το μύκητα Glomus mosseae μεταχειρίσεις, η συγκέντρωση των υπό μελέτη μετάλλων ήταν πολύ χαμηλότερη σε σύγκριση με τις αντίστοιχες μη εμβολιασμένες μεταχειρίσεις.
description: The microbial biomass C (BC) and N (BN) determine in two Alfisols from N. Greece, soil named Kerasia and Galatista. A mass part of each soil was incubated with heavy metals. For the Kerasia soil region, the BC and BN decreased after incubation. In reverse, for the Galatista soil the BC and BN increased after incubation. At the Kerasia soil the ratio C/N increased after the incubation, and decreased to the Galatista soil. Also, from the value of the ratio C/N it was concluded that the population of fungi was higher at the soil Galatista.The soil aggregate stability was determined for the two soils, before and after the seeding of the two plants species. Before the seeding, the incubation increased the aggregate stability of the Kerasia soil whereas it decreased the aggregate stability of the Galatista soil. At the Kerasia soil, the growth of both plants caused reduction of the aggregate stability. The same reduction appeared to the Galatista soil, due to the growth of Lollium perrene. In both soils, the inoculation of the plants with the mychorrhizal fungi G. mosseae had no effect on the aggregate stability of the soils. In both soils, the enrichment with heavy metals caused no change at the clay dispersion. Though, the sterilization of both soils increased the values of spontaneously dispersive clay, in the case of Lollium perrene. The inoculation with the mychorrhizal fungi G. mosseae decreased clay dispersion in both soils.At the Kerasia soil, the enrichment with the three heavy metals decreased significantly the shoot dry weight production of Allium cepa but Lollium perrene appeared to be more tolerant to the toxic concentrations of metals. In control plants, the shoot dry matter production of both plants was increased. The inoculation with the fungi G. mosseae caused a statistically significant decrease of the plant biomass, for both plants at the two soils.The metal with the highest concentration, in shoots of Lollium perrene, was Ni, followed by Pb and last by Cd. In shoots of Allium cepa, the metal with the highest concentration was Ni followed by Cd whereas no Pb was found. The concentrations of the three metals at the biomass of the two plants were statistically correlated with the concentrations of these metals in the two soils. The metal concentrations were lower in the biomass of control plants, in relation to the rest treatments. Also, inoculation with the mychorrhizal fungi G. mosseae increased the absorption of the Ni and Pb by the two plants, except for the Cd which was in low concentration due to the presence of fungus G. mosseae.The concentrations of the three metals were higher in roots of the two plants, than in shoots. The inoculated plants had lower metal concentrations in roots than non-inoculated plants.